EFF sê Ramaphosa moet verlof neem | Maroela Media
Pres. Cyril Ramaphosa tydens ‘n mediakonferensie Sondagaand oor die OB se verslag. (Foto: Elmond Jiyane/GCIS)
Die EFF het ŉ beroep op pres. Cyril Ramaphosa gedoen om verlof te neem terwyl die Openbare Beskermer (OB) se verslag aan hersiening in die hof onderwerp word.
Ramaphosa het Sondagaand Mkhwebane se bevindinge teen hom dat hy die parlement opsetlik mislei en die etiese kode vir die uitvoerende gesag oortree het, as feitlik verkeerd en irrasioneel bestempel. Hy gaan die verslag dringend in die hof laat hersien.
Ramaphosa het by die Uniegebou in Pretoria gesê hoewel hy Mkhwebane se bevindinge in ŉ ernstige lig beskou, is dit “fundamenteel en onherroeplik gebrekkig”.
EFF-woordvoerder Mbuyiseni Ndlozi sê in ŉ verklaring Ramaphosa moet verlof neem tot sy naam in ere herstel is. Ndlozi het ook op Twitter gesê Ramaphosa is geensins anders as sy voorganger, oudpres. Jacob Zuma, nie.
Die Opbenbare Beskermer, Busisiwe Mkhwebane. (Foto:
Die party sê Suid-Afrika het genoeg presidente gehad wat die Grondwet en wetgewing minag.
Die EFF sê Ramaphosa se mediakonferensie gisteraand, waar hy “sy integriteit probeer herwin het”, was net ŉ gejaag na wind.
Die EFF sê iemand wat verkies is op grond van die belofte van deursigtigheid, moes bekend gemaak het wie sy veldtog gefinansier het om ANC-president te word. Ramaphosa moes ook aanvaar het dat hy ŉ fout gemaak het deur nie al die geld te verklaar nie, soos deur die wet vereis.
“Hy ontken nie dat die geld in sy naam en vir hom ingesamel is nie. Hy het self R30 miljoen geskenk vir bedrywighede wat verband hou met die veldtog om ANC-president te word en het geldinsamelingsgeleenthede daaroor toegespreek,” sê Ndlozi.
Die EFF sê Ramaphosa het nie die geld verklaar nie en dat dit teenstrydig met die Grondwet en ander wetgewing is.
“Ons doen ŉ beroep op die Nasionale Vervolgingsgesag, die parlement en die Valke om die remediërende optrede van die OB oor Ramaphosa in werking te stel. Deur die verslag in ŉ hof te laat hersien, skort nie die remediërende optrede van die OB op nie. Die Valke moet die geldwassery wat verband hou met die CR17-veldtog (Ramaphosa se verkiesingsveldtog) ondersoek. Die vermoede dat ŉ misdaad gepleeg is, is genoeg rede vir ŉ ondersoek,” sê Ndlozi.
“Geen dienende president moet in direkte botsing met ŉ hoofstuk 9- grondwetlike instelling wees vir dinge waaraan hy skuldig is nie.”
Mens kon dit sterker gestel het, maar waar kry mens dan ‘n nuwe president, dalk Me ambassadeur Mandela, of dalk haar broer. Ten minste val die van soet op die tong.
Die EFF is die laaste wat van integriteit kan praat. Hulle het nog net vaagweg daarvan gehoor en ken geensins die definisie nie.
Hierdie man is net so onbekwaam soos Zuma. Hierdie land gaan daagliks net verder in die gutter in oor hierdie onbekwame mense.
Ja en malema eerbiedig die grondwet ne ,dit is mos nie hy wat die mense aanmoedig om grond te gryp nie. Hierdie is net een groot sirkus en wat sleg is ons wil nie deel wees nie maar moet nog steeds betaal.
Hierdie hele land is deesdae soos een groot “movie” waar ons sit ek kyk hoe almal absoluut absurd optree… Dis amper onwerklik belaglik nou al…